钦定古今图书集成/明伦汇编/闺媛典/第026卷 > 缪某妻叶氏〈子一凤妻郭氏附〉
## 钦定古今图书集成/明伦汇编/闺媛典/第026卷 > 缪某妻叶氏〈子一凤妻郭氏附〉

按《福安县志》：“叶元煐年十八，归缪某为继室，抚三岁
子一凤，怜爱备至，不啻己出。凤克成名，人贤其母。母
性好施，好赒人急，有逋租将出妻者，止之，出赎金使
完聚。寿九十八。一凤妻玉彩、鹿斗、郭柏女，通《孝经》《列
女传》。初不育，劝夫置侧室，课子皆有成。好施与，邻里
贫妇米盐多仰给焉。独厌斋僧，见缁流行募，辄靳而”
辟之。卒年七十八。乡人论妇德，必称“叶、郭”云。